# name
Formació en competències bàsiques de persones adultes: la diversitat a l’aula 2. L’essència o allò que queda després de treure el superflu (I), amb una mostra d’activitats cooperatives i bibliografia comentada

# metadata.dc.description[].value
Grup de treball: Xavier Aranda, Mònica Díaz, Alfons Formariz (coord), Marta Martínez, Bep Masdeu, Natàlia Núñez, Isis Sáinz. Amb la col·laboració en la mostra d’activitats cooperatives de: Bea Boneu, Maika García Castro,
César Herranz, Núria Pregona.

# metadata.dc.description[].value
Podeu consultar la versió en castellà a: http://hdl.handle.net/2445/65695

# metadata.dc.description.abstract[].value
En qualsevol aula, sigui d’infants, de joves o de
persones adultes, tots els alumnes són diferents,
amb les seves peculiaritats a l’hora d’aprendre i
amb tot un bagatge de sabers (coneixements, saber 
fer i saber estar) acumulats al llarg de la seva
trajectòria vital; per tant, trobem diferències
notables (lògiques i necessàries) entre uns  i
altres.
Però mentre hi ha una abundant literatura sobre el
treball de les diferències a l’aula en primària i
secundària, és a dir, en la infància i l’adolescència, no és fàcil trobar reflexions i
pràctiques sistematitzades o bones pràctiques sobre la gestió de les diferències en els cursos o
tallers destinats a persones adultes. La bibliografia és molt reduïda, les poques revistes
especialitzades contenen nombrosos articles que
reflexionen sobre la diversitat des de diferents
angles, però amb poques descripcions de recursos o
limitats a aspectes molt concrets1. Per aquesta raó, un grup de professionals de la formació de
persones adultes, des de pràctiques i camps molt
diversos —aprenentatge del català per a adults,
escoles d’adults, centres cívics, centres penitenciaris o entitats del tercer sector—, però
amb aquesta realitat compartida, hem posat en comú
les experiències que hem dut a terme en el nostre treball a l’aula o a qualsevol espai educatiu, per tal de pensar-­‐hi, veure’n els clarobscurs i
que aquestes reflexions i relats serveixin per compartir-­‐los amb altres companys. 
Aquest és l’origen d’aquest document: recollir
relats quotidians d’èxit davant situacions de diferències a l’aula i les conseqüències que en
podem extreure. Però no sempre l’èxit aparent o externament constatable acompanya la nostra docència. Sovint se’ns creen incerteses, dubtes,
sensacions d’ambigüitat, dilemes, disjuntives,
perplexitats en l’acció pedagògica. Hem volgut recollir també en el nostre document totes aquestes sensacions i reflexions que ens acompanyen i que formen part de la nostra actuació
professional.
Amb un fil conductor o un convenciment profund: que totes aquestes situacions han d’ajudar-­‐nos a
discutir la nostra pràctica per intentar positivitzar-­‐la. 
Creiem que això ajuda les persones joves i adultes
que aprenen, però alhora als que ensenyem, en aquest cercle virtuós en què es comuniquen i
s’intercanvien ensenyament i aprenentatge des de responsabilitats diferents, la del professorat i la de l’alumnat.

# metadata.dc.publisher[].value
Institut de Ciències de l'Educació (ICE)

# metadata.dc.rights[].value
cc-by-nc-nd (c) Institut de Ciències de l'Educació (ICE), 2015

# metadata.dc.source[].value
E - Col·lecció “Comunitat i Sostenibilitat” (IDP)

# metadata.dc.title[].value
Formació en competències bàsiques de persones adultes: la diversitat a l’aula 2. L’essència o allò que queda després de treure el superflu (I), amb una mostra d’activitats cooperatives i bibliografia comentada